חבצלת רון

שושנה (רון) רייך (1936 – פברואר 2013) הייתה זמרת ישראלית. מחלוצות הפופ התימני-ישראלי.

ביוגרפיה
חבצלת רון נולדה בשם מזל דמארי למשפחה יהודית בעדן, שכיום בתימן. בהיותה בת 8 עלתה עם משפחתה לארץ ישראל, וגדלה בתל אביב בשכונת עזרא.

ב-1960 הקליטה מספר שירים בעברית ושירים בתימנית, שיצאו על גבי תקליט של חברת "מקולית", הופיעה כזמרת מובילה במועדון "עומר כיאם", הופיעה ביחד עם להקה הונגרית וב"תיאטרון העולים" של חיים אברון. הופיעה עם הזמר ג'ו עמר. בתחילת שנות ה-60 הצטרפה ללהקה שהופיעה במזרח אירופה וזכתה להצלחה רבה, הקליטה שירים רבים בתימנית, גרמנית, יידיש, אנגלית ועברית והופיעה בטלוויזיה הגרמנית.

בסוף שנות השישים נישאה לשמואל רייך, ניצול השואה מפולין. עם הנישואים פרשה מעולם המוזיקה. הם התגוררו במנהיים, ועבדו בחנות הטקסטיל שבבעלותם. ב-1969 נולד בנם, גדעון. ב-1980 חזרה עם משפחתה לתל אביב, אך לאחר ארבע שנים היגרה המשפחה לארצות הברית. רון עבדה כגננת במשך שנים רבות.

רייך נפטר ב-2011, וכעבור שנתיים, בפברואר 2013 נפטרה רון ממחלת הסרטן.

שיריה המפורסמים 
 דבקת האביר (יפתי דלגי נא) – מילים ולחן: נחמיה שרעבי, עיבוד: גיל אלדמע, חליל: אורי שהם, הקלטה 26 ביוני 1961
 הבה נגילה – מילים: אברהם צבי אידלזון, לחן: עממי חסידי, הקלטה 1964
 יפים הלילות בכנען (מה יפים הלילות בכנען) – מילים: יצחק קצנלסון, לחן: עממי ערבי, הקלטה 1965
 קריה יפהפייה – מילים: זכריה אלצ'אהרי, לחן: עממי תימני, הקלטה 14 בספטמבר 1963
 רועה ורועה (אי שם הרחק בין ההרים) – מילים ולחן: מתתיהו שלם, 1965

קישורים חיצוניים

 
 
 
  
 
 
 Havazelet Ron

הערות שוליים 

זמרות ישראליות
זמרות השרות בעברית
ישראליות ילידות תימן
ישראליות שנולדו ב-1936
ישראליות שנפטרו ב-2013